Document ID: 32007R0877

РЕГЛАМЕНТ (ЕО) № 877/2007 НА КОМИСИЯТА
от 24 юли 2007 година
за изменение на Регламент (ЕО) № 2246/2002 относно таксите, платими на Службата за хармонизиране на вътрешния пазар (търговски марки, дизайни и модели) вследствие присъединяването на Европейската общност към Женевския акт от Хагската спогодба за международна регистрация на промишлените дизайни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 6/2002 на Съвета от 12 декември 2001 г. относно дизайните на Общността (1), и по-специално член 107, параграф 2 от него,
като има предвид, че:
(1)
Вследствие присъединяването на Европейската общност към Женевския акт от Хагската спогодба относно международна регистрация на промишлените дизайни, приет на 2 юли 1999 г. (наричан по-долу „Женевски акт“), одобрен с Решение 2006/954/EО на Съвета (2) и свързаните с това изменения на Регламент (EО) № 6/2002, е необходимо да се приемат определени мерки за прилагане, отнасящи се до таксите, платими на Международното бюро на Световната организация за интелектуална собственост.
(2)
Член 106в от Регламент (EО) № 6/2002 предвижда, че определените такси за наименование по член 7, параграф 1 от Женевския акт се заменят с индивидуална такса за наименование.
(3)
Размерът на тази такса е определен в Декларацията относно системата на индивидуални такси, приложена към Решение 2006/954/EО, съставена в съответствие с член 7, параграф 2 от Женевския акт.
(4)
За да се гарантира необходимата гъвкавост и за да се улесни заплащането на таксите, е целесъобразно приложимите към таксите за промишлен дизайн правила да бъдат приведени в съответствие с приложимите към таксите за търговски марки правила, определени в Регламент (EО) № 2869/95 на Комисията от 13 декември 1995 г. относно таксите, събирани от Службата за хармонизация във вътрешния пазар (търговски марки и дизайн) (3), чрез премахване на плащането в брой и чековете като платежни средства.
(5)
Регламент (EО) № 2246/2002 на Комисията от 16 декември 2002 г. относно таксите, платими на Службата за хармонизиране на вътрешния пазар (търговски марки, дизайни и модели) във връзка с регистрацията на промишлен дизайн на Общността (4), следва да бъде съответно изменен.
(6)
Мерките, предвидени в настоящия регламент, са в съответствие със становището на Комитета по таксите, правилата за прилагане и процедурите на Съвета по обжалване към Службата за хармонизация във вътрешния пазар (търговски марки и дизайн),
ПРИЕ НАСТОЯЩИЯ РЕГЛАМЕНТ:
Член 1
Регламент (EО) № 2246/2002 се изменя, както следва:
1)
В член 1 букви а) и б) се заменят със следното:
„1)
таксите, платими на:
а)
Службата за хармонизиране на вътрешния пазар (търговски марки, дизайни и модели) (наричана по-долу ‘службата’) според разпоредбите на Регламент (ЕО) № 6/2002 и Регламент (ЕО) № 2245/2002,
б)
Международното бюро на Световната организация по интелектуална собственост според разпоредбите на Женевския акт към Хагската спогодба за международна регистрация на промишлените дизайни, приет на 2 юли 1999 г. (наричан по-долу ‘Женевски акт’), одобрен с Решение 2006/954/ЕО на Съвета (5);
2)
тарифите, определяни от председателя на Службата.
2)
Член 2 се заменя със следното:
„Член 2
Такси
1. Таксите, платими на Службата съгласно Регламент (ЕО) № 6/2002 и Регламент (ЕО) № 2245/2002, са определени в приложението към настоящия регламент.
2. Индивидуалните такси за наименование, платими на Международното бюро на основание член 7, параграф 2 от Женевския акт във връзка с член 106в от Регламент (ЕО) № 6/2002 и член 13, параграф 1 от цитирания регламент, и член 22, параграф 2, буква а) от Регламент (ЕО) № 2245/2002 г., са определени в приложението към настоящия регламент.“.
3)
В член 5, параграф 1 се заменя със следното:
„1. Таксите и тарифите, платими на Службата, се заплащат в еуро чрез внасяне или банков превод по сметка на Службата.“.
4)
Член 7 се изменя, както следва:
а)
Параграф 1 се заменя със следното:
„1. Датата, на която всяко плащане към Службата се смята за извършено, е датата, на която сумата на плащането е действително постъпила по банкова сметка на Службата.“;
б)
В параграф 3, буква а) се заменя със следното:
„а)
надлежно е издало платежно нареждане до банкова институция за сумата на плащането в държава-членка в срока, в който плащането е трябвало да бъде извършено; и“.
5)
Приложението се изменя, както следва:
а)
в таблицата се добавя следната точка 1а:
„1а.
Индивидуална такса за наименование за международна регистрация (член 106в от Регламент (EО) № 6/2002; член 7, параграф 2 от Женевския акт - (за всеки дизайн))
62“
б)
в таблицата се добавя следната точка 11a:
„11a.
Индивидуална такса за подновяване на международна регистрация (член 13, параграф 1 и член 106в от Регламент (EО) № 6/2002; член 22, параграф 2, буква a) от Регламент (EО) № 2245/2002 за всеки дизайн:
а)
за първия период на подновяване - (за всеки дизайн)
31
б)
за втория период на подновяване - (за всеки дизайн)
31
в)
за третия период на подновяване - (за всеки дизайн)
31
г)
за четвъртия период на подновяване - (за всеки дизайн)
31“
Член 2
Настоящият регламент влиза в сила на датата, на която Женевският акт от Хагската спогодба за международна регистрация на промишлените дизайни влезе в сила по отношение на Европейската общност. Датата на влизане в сила на настоящия регламент се публикува в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 юли 2007 година.

Labels: 13
7
2
15